kardosdrur/scandi-wiki huggingface dataset:
Frederiksberg Runddel

Frederiksberg Runddel er en plads foran hovedindgangen til Frederiksberg Have, for enden af Frederiksberg Allé på Frederiksberg i København.

Den fredelige og idylliske plads bruges ofte til forskellige arrangementer. Om vinteren er ofte en skøjtebane på pladsen.

Historie 
Frederiksberg Runddel, der trods navnet aldrig har været særligt rund, blev etableret omkring 1670, da dronning Sophie Amalie fik bygget en lille sommerresidens, hvor hovedindgangen til Frederiksberg Have nu er. Den trefløjede ejendom blev kendt som Prinsens Gård, efter at den overgik til kronprins Frederik, der efter at være blevet kronet som Frederik 4. erstattede den med Frederiksberg Slot på toppen af den nærliggende Frederiksberg Bakke.

I 1744 ombyggede Nicolai Eigtved den sydlige fløj til et orangeri. Hovedfløjen brændte i 1753  og blev ikke genopbygget. I stedet opførtes hovedindgangen til Frederiksberg Have mellem de to overlevende fløje i 1755.

22. oktober 1863 åbnede det engelsk ejede Copenhagen Railway Company den første sporvejslinje i København fra Frederiksberg Runddel ad Frederiksberg Allé og Vesterbrogade til Trommesalen.

Omkring pladsen 

Hovedindgangen til Frederiksberg Have blev opført i 1755, efter hovedfløjen i Prinsens Gård på stedet brændte to år før. Hovedindgangen blev tegnet af Lauritz de Thurah, der var blevet generalbygmester efter Eigtveds død. Vaserne på toppen af de to sandstenssøjler blev udformet af billedhuggeren Johann Friedrich Hännel.

På hjørnet af Pile Allé lå Storm P. Museet, der er dedikeret til humoristen, tegneren, maleren og skuespilleren Robert Storm Petersen, bedre kendt som Storm P.. Bygningen var oprindelig politistation og fungerede fra 1886 som administrationsbygning for begravelser, før den blev ombygget til museum.

Det kongelige danske Haveselskab havde oprindelig til huse længere nede ad Frederiksberg Allé og flyttede til sin nuværende placering i 1882. Ført var det en del af slotsparkens læge- og grøntsagshave.

Noter

Eksterne henvisninger 

 Historiske billeder  af Frederiksberg Runddel

Gader på Frederiksberg
Torve og pladser i København
Sonja fra Saxogade

Sonja fra Saxogade er en dansk børne-tv-serie i oprindeligt 4 afsnit, der blev produceret af Nordisk Film for DR i 1968. Serien er instrueret af Jytte Hauch-Fausbøll, der også har skrevet manuskriptet. Året efter kom der en ny sæson, hvor serietitlen dog var blevet ændret til Sonja på Bornholm (4 afsnit) og Sonjas Jul (1 afsnit, 1982).

Serien udspiller sig i Saxogade på Vesterbro i København, hvor hovedpersonen Sonja (Sonja Sander Jacobsen) lever med sin familie. Hun hænger ofte på sine to søskende, lillebroderen Bjarne og søsteren Heidi. Moderen (Jytte Abildstrøm) er noget distræt og kommanderer gerne med hende. Sonja er ikke som de andre piger – men med et voldsomt ordforråd og fart over feltet klarer hun skærene.

Hele Sonja (fra Saxogade) og Sonja på Bornholm kan ses på DR Bonanza

Medvirkende

Sonja fra Saxogade

Nye karakterer i Sonja på Bornholm

Afsnit 
Sonja (1968)
Jeg har glemt de små
Vi skal låne en hund!
Vi skal ha' vinduespudser
Ham, Frede!

Sonja på Bornholm (1969)
Brev fra Julie
Fru Anker får en overraskelse
Brev fra mor
Så er det midsommer

Fodnoter

Referencer

Eksterne henvisninger 
 
 Fri.dk: Sonja fra Saxogade

DR-serier
Børneserier fra Danmark
Danske tv-serier fra 1960'erne
Jytte Hauch-Fausbøll

Jytte Hauch-Fausbøll (født Andersen; 10. november 1923 i København, død 9. juni 1988) var en dansk filminstruktør, skuespiller og forfatter.

Hun var datter af billedhuggeren Herman Andersen, og var fra 1944 til 1951 gift med kunstmaler Poul Hauch-Fausbøll. Parret fik en datter, Katrine Hauch-Fausbøll.

Jytte Hauch-Fausbøll er begravet på Bispebjerg Kirkegård.

Filmografi
 Sonja fra Saxogade (instruktion og manus, 1968)
 Kameldamen (manus, 1969)
 Bennys badekar (stemme, 1971)
  Smil mand! (skuespiller, 1972)
 Gangsterens lærling (skuespiller, 1976)

Eksterne henvisninger 
 
 

Personer fra København
Kvindelige filminstruktører fra Danmark
Filmskuespillere fra Danmark
Manuskriptforfattere fra Danmark
Jytte
Dansksprogede forfattere fra Danmark
Odense Congress Center

Odense Congress Center er et hotel og kongrescenter, der er beliggende ved Tornbjerg i Odenses sydøstlige udkant, cirka 3 kilometer fra den Fynske Motorvej. 

Kongresfaciliteterne på stedet blev indviet i 1982, som erstatning for Fyns Forum, der lukkede i 1978. Det nye sted anvendte i begyndelsen navnet Fyns Forum. Allerede i 1986 blev der udvidet med en ny hal, og i 1989 opførtes hotellet ved siden af Fyns Forum. Kongreshallerne og hotellet samledes i 1992 under navnet Odense Congress Center A/S. I 1993 blev navnet slået fast i Danmark, da stedet var vært for Dansk Melodi Grand Prix. Siden har mange messer, konferencer og udstillinger fundet sted i Odense Congress Center. 

I 2006 fusionerede Odense Congress Center med Odense Boldklub A/S til Odense Sport & Event. Året efter indviedes Arena Fyn, der anvendes til koncerter og sportsbegivenheder. I 2011 blev hotellet en del af Best Western-kæden og skiftede navn til Best Western Hotel Odense.

Eksterne henvisninger 
 Odense Congress Center

Etableret i 1982
Hoteller i Danmark
Congress Center
Teddy Edelmann

Teddy Edelmann Rasmussen (født 9. september 1941 på Vesterbro, død 1. januar 2018) var en dansk sanger.

Historie

Musik 
Han begyndte sin musikalske karriere i 1950'erne under navnet Rock Teddy og senere i bandet The Ready Rock Boys. I 1962 vandt han en konkurrence i Radio Mercur og blev kåret som Nordens Cliff Richard. Året efter blev han medlem af The Caravans, som han brød med i 1968. Sit første store hit fik han i kvartetten Teddy, Chano, Jan og John, der blev dannet i 1970 og hittede med "Ikke flere penge, fyret fra mit job" i 1971 og i 1972 med "Jeg vil bo på Vesterbro". Genren var trucker-country. I 1973 opløstes gruppen, og Teddy Edelmann og Chano Tietze fortsatte som duo frem til 1978. 

I 1984 gik Edelmann solo og fik et kæmpehit med "Himmelhunden", der udover at toppe Giro 413 i månedsvis også blev et hit blandt ungdommen, der fik lejlighed til at opleve Edelmann på adskillige diskoteker. Sangen var oversat fra den svenske "Änglahunden", der er skrevet og komponeret af Hasse Andersson i 1982.

Gennem flere år optrådte han desuden i Tivolis Visevershus sammen med Chano Tietze.

Død 
Edelmann blev i 2004 ramt af en blodprop. Senere fik han også KOL og lungekræft. Han sov stille ind i hjemmet natten til nytårsdag 2018. 
Ved sin død var han bosat med sin hustru Ritva Marjaana Sariola i Østbirk, få kilometer nordvest for Horsens. Han blev 76 år.

Filmografi 
 Rocking Silver (1983)

Referencer

Eksterne henvisninger 
 Politikens Oplysning: Hvor gammel er Teddy Edelmann?
 
 
 

Personer fra København
Sangere fra Danmark
Deltagere ved Dansk Melodi Grand Prix 1993
Broby Overdrev

Broby Overdrev er en landsby i Sydvestsjælland med . Broby Overdrev er beliggende to kilometer øst for Frederiksberg, fem kilometer syd for Sorø og 16 kilometer øst for Slagelse. Byen tilhører Sorø Kommune og er beliggende i Vester Broby Sogn.

Kilder 

Byer i Sorø Kommune
Fjenneslev

Fjenneslev er en tidligere stationsby i Sydvestsjælland med . Fjenneslev er beliggende ved Vestbanen og Vestmotorvejen syv kilometer øst for Sorø og ni kilometer vest for Ringsted. Byen tilhører Sorø Kommune og er beliggende i Fjenneslev Sogn. Den nu nedlagte Fjenneslev Station ligger i byen og Fjenneslev Kirke ligger et par kilometer sydøst for byen.

Kilder 

Byer i Sorø Kommune
Søren Andersen (fodboldspiller, født 1925)

Søren Christian "Væsel" "Knækæg" Andersen (født 19. december 1925 i Esbjerg, død 23. september 1998 i Esbjerg) var en dansk fodboldspiller.

Fodboldkarriere 
Søren Andersen fik sin fodboldopdragelse i Esbjerg FC og Esbjerg fB. Som højre wing i Esbjerg fB opnåede han 259 førsteholdskampe og 22 mål i perioden 1944-1958.

Han blev landsholdspiller som 25-årig og debuterede på A-landsholdet 17. juni 1951 i Idrætsparken mod Østrig (3-3). Han fik yderligere fire A-landskampe, som alle blev vundet bortset fra den sidste mod Norge 19. oktober 1952, som Danmark tabte med 1-3.
Han var udtaget som reserve ved OL 1952 i Helsinki, men kom ikke i kamp.
I løbet af årene 1951-1954 fik han også en U-landskamp (1951) og fire B-landskampe (1952-1954) og scorede to mål, et i hver af sine to første B-kampe mod  og .

Efter sin aktive karriere var Søren Andersen i en periode ungdomstræner og opnåede at blive dansk mester med Esbjerg fB's ynglingehold i 1964.

Civil karriere 
I sit civile liv var Søren Andersen udlært frisør og havde egen salon i flere år. Senere arbejdede han på Arbejdsformidlingen.

Referencer

Eksterne henvisninger 
 

 EfB – Esbjerg forenede Boldklubber: Søren Andersen 

Fodboldspillere fra Danmark
Fodboldspillere fra Esbjerg fB
Personer fra Esbjerg
Afgift

En afgift er en skat typisk på varer og tjenester. Det er endvidere betegnelsen for en opkrævning af en betalingsfordring, som indgår i nationalregnskabet. Danmarks Statistik skelner mellem to hovedtyper af afgifter: 

 Afgifter af varer og tjenester i forbindelse med produktion og salg.
 Andre produktionsafgifter

Afgifter af varer og tjenester i forbindelse med produktion og salg 

Disse afgifter er direkte knyttet til en vare- eller tjenestestrøm, og provenuet en funktion omsætningen. Eksempler på denne type afgift er moms, told, forbrugsafgifter og tinglysningsafgifter. 

Der skelnes endvidere mellem værdiafgifter, som er knyttet til prisen på de afgiftsbelagte varer eller tjenesteydelser, og mængdeafgifter, hvor der er en fast afgift pr. stk. I Danmark er værdiafgifterne mest almindelige.

Andre produktionsafgifter 

Definitionen dækker de skatter og afgifter, der er i forbindelse med produktion og salg, men ikke er direkte knyttet til en vare- eller tjenestestrøm. Blandt disse er f.eks. kødkontrollen og forskellige afgifter ved udførsel af specielle produkter til udlandet.

Gebyrer, f.eks. på kørekort og pas er i nationalregnskaberne for EU – lande opgjort under "andre produktionsafgifter", men opfattes i andre sammenhænge som en selvstændig kategori.

Mål 

Målet med afgifter er enten finanspolitisk eller adfærdsregulerende. Momsen er et finanspolitisk instrument, fordi den er ens for alle varer og tjenesteydelser. Gennem opkrævningen af momsen dæmpes det private forbrug og samtidig opnår den offentlige sektor en indtægt. Differentieret moms kendes fra flere lande, f.eks. Sverige. Her er nogle varegrupper enten helt fritaget for, eller belagt med en reduceret afgift. Differentieret moms har et adfærdsregulerende sigte.

Andre afgifter med adfærdsregulerende sigte er de såkaldte giftskatter , miljøafgifter og energiafgifter. Afgifter på forurenende produktion, spildevandsudledning og lignende opfattes som udmøntningen af princippet: Skadevolderen betaler omkostningerne.

Virkning 

Afgifter har en målbar virkning på forbrugernes valg af alternativer; men effekten af f.eks. energiafgifter kan først vurderes efter en længere periode. Alternativerne, f.eks. forbud mod anvendelse af bestemte produkter virker hurtigere, men kan i nogle tilfælde komme i konflikt med EU's konkurrenceregler. I argumentationen for at foretrække afgifter for forbud indgår også, at forbrugerne i nogle tilfælde fortrækker at betale en bøde og fortsætte den uønskede adfærd. Forbudspolitik kræver derfor et ofte omkostningstungt kontrolsystem.

Se også 
 Sportel

Noter

Litteratur 
 Just, Steen (2000): Statistiketik, Samfundslitteratur
 Danmarks Statistik: http://www.dst.dk
Skellebjerg

Skellebjerg er en stationsby i Sydvestsjælland med . Skellebjerg er beliggende fire kilometer øst for Ruds Vedby, fem kilometer vest for Dianalund og 16 kilometer nord for Sorø. Byen tilhører Sorø Kommune og er beliggende i Skellebjerg Sogn. Skellebjerg Station og Skellebjerg Kirke ligger i byen.

Kilder 

Byer i Sorø Kommune
Tersløse

Tersløse er en by i Vestsjælland med . Tersløse ligger 3 km S for Dianalund, 4 km V for Munke Bjergby og 12 km NV for Sorø.

Byen hører til Sorø Kommune og er beliggende i Tersløse Sogn. Tersløse Kirke ligger i byen.

Kilder 

Byer i Sorø Kommune
Munke Bjergby

Munke Bjergby er en by i Vestsjælland med , beliggende 5 km sydøst for Dianalund og 11 km nord for Sorø. Byen hører til Sorø Kommune og ligger i Region Sjælland.

Munke Bjergby hører til Munke Bjergby Sogn, og Munke Bjergby Kirke ligger i byen.

Historie

Jernbanen 
Munke Bjergby Station lå på Sorø-Vedde-banen (1903-50). Efter nedlæggelsen af banen blev stationsbygningen plejehjem under Kolonien Filadelfia. Senere blev den privat bolig. Den er bevaret på Kirkebakkevej 8A.

Kilder

Eksterne kilder/henvisninger 
 Munke Bjergby Borgerforening 
 Niels G. Sørensen Om Munke Bjergby i Sorø Kommune Lokalhistorisk Arkiv Stenlille 2011

Byer i Sorø Kommune
Niløse

Niløse er en landsby i Sydvestsjælland med . Niløse er beliggende tre kilometer nord for Dianalund, otte kilometer vest for Stenlille og 16 kilometer nord for Sorø. Byen tilhører Sorø Kommune og er beliggende i Niløse Sogn. Niløse Kirke ligger i byen.

Etymologi 
Endelsen -løse menes at betegne en græsgang.

Historie 
Niløse går sandsynligvis tilbage til før middelalderen, da endelsen er førvikingetidig.

I 1682 bestod Niløse landsby af 14 gårde og 6 huse uden jord. Det samlede dyrkede areal udgjorde 420,5 tønder land skyldsat til 82,59 tønder hartkorn. Dyrkningsformen var trevangsbrug.

Ved landboreformerne blev landsbyen udskiftet ved en kombination af stjerneudskiftning og blokudskiftning. 7 gårde fik deres jord samlede i lodder i den sydlige og sydvestlige del af ejerlavet og blev flyttet ud. De øvrige gårde forblev i landsbyen. Hovedgården Niløsegård havde sine jorder samlede nordøst for landsbyen og er blevet liggende i tilknytning til denne. I den nordlige del af ejerlavet, Nørremarken, blev udstykket en række husmandslodder.

Omkring år 1900 havde Niløse kirke, præstegård, skole, smedje og vindmølle. De gamle gårde dominerede frem til 2. verdenskrig, og først senere er flere af dem blevet nedlagt og jorden udstykket til villagrunde. Nogen større byudvikling er der dog ikke sket.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Kristian Hald: Vore Stednavne; Udgivet af Udvalget for Folkeoplysningens Fremme. C. E. Gads Forlag, København 1950.
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 

Byer i Sorø Kommune
Lynge (Sorø Kommune)

Lynge er en landsby i Sydvestsjælland med . Lynge er beliggende to kilometer syd for Frederiksberg, fire kilometer syd for Sorø og 21 kilometer øst for Slagelse. Byen tilhører Sorø Kommune og er beliggende i Lynge Sogn. Lynge Kirke ligger i byen.

Kilder 

Byer i Sorø Kommune
Kamma Rægaard Jensen

Kamma Rægaard Jensen (født 10. juni 1937) er en tidligere dansk atlet. Hun var medlem af Thisted IK (-1959) og Aalborg FF (1960-).

Kamma Rægaard Jensen var dansk mester i diskoskast 1961 og vandt derudover fire DM-sølv og 13 DM-bronzemedaljer.

Danske mesterskaber 
  1971 Diskoskast 39,79
  1970 Diskoskast 40,05
  1967 Diskoskast 39,82
  1966 Diskoskast 41,83
  1965 Diskoskast 40,22
  1962 Diskoskast 42,44
  1962 Spydkast 37,76
  1961 Diskoskast 43,91
  1961 Spydkast 37,99
  1960 Diskoskast 37,64
  1959 Diskoskast 40,39
  1959 Kuglestød 11,34
  1959 Spydkast 39,01
  1958 Diskoskast 35,64
  1957 Diskoskast 35,86
  1956 Kuglestød 10,20
  1956 Diskoskast 35,37
  1956 Spydkast 35,16

Eksterne henvisninger 
 DAF i tal – Kamma Rægaard Jensen

Atleter fra Aalborg FF
Atleter fra Thisted Idrætsklub
Diskoskastere fra Danmark
Kuglestødere fra Danmark
Spydkastere fra Danmark
Psykomotorisk terapeut

Den psykomotoriske terapeut arbejder med sundhedsfremme, forebyggelse af fysisk og psykisk sygdom, undervisning, behandling og rehabilitering. Psykomotoriske terapeuter var indtil 2010 kendt som afspændingspædagoger. Uddannelsen til Psykomotorisk terapeut er en offentlig anerkendt uddannelse i Danmark. Studiet tager 3,5 år og efter afgangseksamen bruger titlen Professionsbachelor i Psykomotorik og Afspændingspædagogik. Der findes to skoler i Danmark: Psykomotorikuddannelsen i Hillerød under Københavns Professionshøjskole, samt Psykomotorikuddannelsen i Randers under VIAUC. Der optages studerende efter den koordinerede tilmelding (KOT) og der er studiestart 2 gange årligt.

Psykomotorisk terapi er integrationen af krop, psyke, erkendelse og handling. Hele personligheden involveres i behandlingen, hvor det centrale er samspillet mellem den kropslige behandling, oplevelsen af kroppen, personligheden og ressourcerne.

De Psykomotoriske Terapeuter organiserer sig i DAP – Danske Psykomotoriske Terapeuter (tidligere Danske Afspændingspædagoger)

Eksterne henvisninger 
 https://ucc.dk/psykomotorisk-terapeut 
 Danske Psykomotoriske Terapeuter: Arbejdsområder

Afspændingspædagogik
Le Docteur Miracle

Le Docteur Miracle er en operette i én akt af Georges Bizet. Librettoen af Léon Battu og Ludovic Halévy er baseret på Sheridans skuespil Saint Patrick's Day. Bizet skrev værket, da han var blot 18 år gammel til en konkurrence arrangeret af Jacques Offenbach. Han delte førstepræmien med Charles Lecocq. Hans belønning var at få stykket opført 11 gange på Offenbachs teater, Bouffes-Parisiens. Premieren fandt sted den 9. april 1857.

Roller

Kilder 
 The Viking Opera Guide, ed. Holden (1993) 
 Amadeus Online

Operaer af Georges Bizet
Demokratistafetten

Demokratistafetten eller Ebbe Kløvedal Reichs Demokratistafet er både en hædersbevisning og en forpligtelse.

Demokratistafetten gives til personer, der gør en særlig indsats for demokratiet. Det er dog ikke en demokratipris for allerede afsluttede handlinger, men en stafet, der forpligter modtageren på at styrke demokratiet, og modtageren skal indenfor et år lave en eller anden form for arrangement, der sætter fokus på demokrati og folkestyre.

Stafetten er blevet uddelt på grundlovsdag på Vartov i København siden 2005 og er gået til:

 Niels Hausgaard, skuespiller og politisk satiriker, 2005
 Flemming Jensen, skuespiller og instruktør, 2006
 Lene Andersen, forfatter og debattør, 2007
 Omar Marzouk, skuespiller og komiker, 2008
 Hans Jørgen Bonnichsen, samfundsdebattør og tidligere PET-chef, 2009
 Carsten Jensen forfatter og samfundsdebattør, 2010
 Rune Lykkeberg forfatter og redaktør ved Dagbladet Information, 2011
 Gitte Sommer Harrits, demokratiforsker, 2012
 Lars Pehrson, direktør i Merkur Andelskasse, 2013
 Jesper Tynell, journalist ved DR, 2014
 Lars Olsen, forfatter og journalist, 2015
 Özlem Sara Cekic, debattør og brobygger, 2016
 Emma Holten, feminist og debattør, 2017
 Anna Klitgaard og Carina Bettencourt, initiativtagere til "Konfliktkøkkenet", 2018
 Henrik Vestergaard Stokholm, rektor ved Nyborg Gymnasium, 2019
(På grund af corona-restriktioner blev grundlovsmødet ikke gennemført i 2020, og stafetten skiftede derfor ikke hænder)
Demokratistafetten tildeles af den tidligere indehaver i samarbejde med en komité bestående af: Elise Bennike Reich, Jens-Peter Bonde, Johannes H. Christensen, Hanne Dahl og Hans Grishauge.

Demokratistafetten administreres af Oplysningsforbundet DEO.

Eksterne kilder og henvisninger 
 Ebbe Kløvedal Reichs Demokratistafet

Noter 

Hædersbevisninger fra Danmark
Mari Kiviniemi

Mari Kiviniemi (født ) er en finsk politiker, der var Finlands statsminister fra 2010 til 2011.

Mari Kiviniemi blev født i 1968 og har tidligere været minister for udenrigshandel og senest minister for offentlige anliggender. Hun blev 12. juni 2010 leder for Finlands regerende Centerparti. Hun tiltrådte posten som statsminister 21. juni 2010, efter at Matti Vanhanen meddelte sin afgang efter syv år på posten. Hun er den anden kvindelige statsminister efter Anneli Jäätteenmäki, der en kort overgang i 2003 varetog posten.

Kiviniemis Centerparti tabte det finske parlamentsvalg 17. april 2011, og hun afløses herefter på statsministerposten af den konservative Jyrki Katainen.

Statsministre fra Finland
Kvindelige regeringschefer
Utterslev (Lolland Kommune)

Utterslev er en by på Lolland med , beliggende 3 km nordvest for Horslunde, 12 km nord for Nakskov og 33 km nordvest for kommunesædet Maribo. Byen hører til Lolland Kommune og ligger i Region Sjælland.

Utterslev hører til Utterslev Sogn. Utterslev Kirke ligger i den sydlige del af byen. Utterslev er vokset sammen med landsbyen Kastager 2 km nord for kirken. Der er 3 herregårde i sognet: Havgård 2 km syd for byen, Alleenborg 3 km nordvest for byen og Vintersborg ved bebyggelsen Bøget mellem Utterslev og Kastager.

Faciliteter 
Den første skole i Kastager blev bygget i slutningen af 1700-tallet. Den blev afløst af en ny, der fungerede indtil centralskolen i Utterslev blev bygget. Kastager skole blev herefter forsamlingshus. Det har en stor sal til 150 personer, en lille sal til 30 personer og på 1. sal et lokale til 20 personer. Centralskolen, der også erstattede en mindre skole i Utterslev, rummer nu et botilbud.

Utterslev-Kastager Gymnastikforening fra 1914 har som formål at dyrke og fremme fodbold, gymnastik, badminton og anden idræt. Utterslev Borger- og Grundejerforening er stiftet i 2008.

Historie 
Navnet Utterslev består af mandsnavnet Otthar og ordet lev, der stammer fra før Vikingetiden og betyder noget efterladt eller en arv. Byens navn betyder altså "arven efter Otthar". Byen nævnes første gang i 1379 som Oothersløff.

Alderdomshjemmet 
Fattighuset eller Hospitalet var oprettet i starten af 1700-tallet og blev opretholdt af frivillige gaver. Det var et ret stort stråtækt hus med 4 værelser på hver side af en brolagt midtergang. I enden af huset var der hestestald til kirkegængerne. Ved siden af fattighuset lå jordemoderhuset. Begge huse blev revet ned i 1920'erne for at give plads til et alderdomshjem.

Jernbanen 
I 1899 beskrives Utterslev og Kastager således: "Utterslev (gml. Form Otterslef) med Kirke, Præstegd., Skole, Mølle og Andelsmejeri; Kastager med Skole, Købmandsforretn., Mølle og Magasinbygning (ret anselig Ind- og Udførsel);" Utterslev Mejeri var opført på åbent land nord for landsbyen i 1896.
 
Utterslev fik station på Nakskov-Kragenæs Jernbane (1915-67). Stationen fik navnet Kastager for at undgå forveksling med Utterslev i København. I 1920'erne blev der bygget en del parcelhuse omkring stationen, og byen fik vekselstrøm og vandværk.

Stationen havde krydsnings-/læssespor med den lokale foderstofforretnings varehus og en svinefold, der blev ombygget til skur. Stationsbygningen er bevaret på Jernbanevej 9. Fra Gallevej mod sydøst er 1 km af banens tracé bevaret som grussti.

Vindmøller 
Et område nordvest for Utterslev  blev ved en kommuneplan udlagt til vindmølleområde.
I 2011 udgav man en rapport om en vindmøllepark på 5 vindmøller øst for Tjørneby.

Noter

Eksterne kilder/henvisninger 

 Utterslev by
 Geodatastyrelsen: Høje målebordsblade 1842-1899 og lave målebordsblade 1901-1971

Byer i Lolland Kommune

nl:Utterslev
Enrico di Borgogna

Enrico di Borgogna er "heroisk" opera i to akter af Gaetano Donizetti. Bartolomeo Merelli skrev den italienske libretto efter Der Graf von Burgund af August von Kotzebue.

Enrico di Borgogna var Donizettis tredje opera, men den første, han fik opført. Den havde premiere den 14. november 1818 på Teatro San Luca i Venedig.

Roller

Diskografi 
 A Hundred Years of Italian Opera indeholder første akt: Recitativ og cavatina, Elisa! Elisa! Oh! me infelice Care aurette che spiegate, sunget af Della Jones. Opera Rara ORCH103; også på The Young Donizetti Opera Rara ORR 229

Referencer 
 Amadeus Almanac 

Operaer af Gaetano Donizetti